pythainlp/thaigov-v2-corpus-22032023 huggingface dataset:
วันพฤหัสบดีที่ 23 ธันวาคม 2564
สธ.ทำบุญอุทิศส่วนกุศลแด่ผู้เสียชีวิตจากโควิด 19
นายแพทย์เกียรติภูมิ วงศ์รจิต ปลัดกระทรวงสาธารณสุข  นำคณะผู้บริหารและข้าราชการกระทรวงสาธารณสุข ทำบุญอุทิศส่วนกุศลแด่ผู้เสียชีวิตจากโรคติดเชื้อไวรัสโคโรนา 2019 ที่วัดพุทธปัญญา จ.นนทบุรี พร้อมทั้ง แนะประชาชนให้ปฏิบัติตามมาตรการป้องกันตนเองอย่างเคร่งครัด
นายแพทย์เกียรติภูมิ วงศ์รจิต ปลัดกระทรวงสาธารณสุข นำคณะผู้บริหารและข้าราชการกระทรวงสาธารณสุข ทำบุญอุทิศส่วนกุศลแด่ผู้เสียชีวิตจากโรคติดเชื้อไวรัสโคโรนา 2019 ที่วัดพุทธปัญญา จ.นนทบุรี พร้อมทั้ง แนะประชาชนให้ปฏิบัติตามมาตรการป้องกันตนเองอย่างเคร่งครัด สวมหน้ากาก เว้นระยะห่าง หมั่นล้างมือ หลีกเลี่ยงสถานที่แออัด ส่วนผู้ที่ยังไม่ได้รับวัคซีน ขอให้เข้ารับการฉีดที่สถานพยาบาลใกล้บ้าน รวมถึงผู้ที่ได้รับวัคซีน 2 เข็ม ครบ 3 เดือน ให้เข้ารับการฉีดเข็มกระตุ้น เพื่อป้องกันการแพร่และรับเชื้อไวรัสทุกสายพันธ์ ลดการป่วยหนักและเสียชีวิต
วันเสาร์ที่ 25 มิถุนายน 2565
โฆษกรัฐบาลเผย “นายกฯ” ห่วงใยประชาชนได้รับผลกระทบจากราคาสินค้าที่เตรียมปรับสูงขึ้น กำชับกรมการค้าภายในดูแลราคาข้าวถุง-สินค้าอุปโภคบริโภคอย่างใกล้ชิด เพื่อประชาชนไม่ถูกเอารัดเอาเปรียบด้านราคา
โฆษกรัฐบาลเผย “นายกฯ” ห่วงใยประชาชนได้รับผลกระทบจากราคาสินค้าที่เตรียมปรับสูงขึ้น กำชับกรมการค้าภายในดูแลราคาข้าวถุง-สินค้าอุปโภคบริโภคอย่างใกล้ชิด เพื่อประชาชนไม่ถูกเอารัดเอาเปรียบด้านราคา
วันนี้ (25 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ติดตามการประชุมหารือระหว่างกรมการค้าภายในกับสมาคมผู้ประกอบการข้าวถุงไทย และผู้ประกอบการข้าวสารบรรจุถุงรายใหญ่ในตลาดเมื่อวันที่ 23 มิ.ย. ที่ผ่านมา ซึ่งสมาคมผู้ประกอบการข้าวถุงไทย ยืนยันไม่ได้มีการหารือเพื่อจะปรับราคาจำหน่ายข้าวถุงแต่อย่างใด โดยราคาวัตถุดิบในขณะนี้ไม่ได้มีผลกระทบต่อราคาจำหน่ายเท่าใดนัก ต้นทุนที่เพิ่มขึ้นขณะนี้มาจากค่าขนส่งเป็นหลัก แต่เพื่อไม่ให้ผู้บริโภคได้รับความเดือดร้อนจากสถานการณ์ในขณะนี้ สมาคมฯ และสมาชิกได้ให้ความร่วมมือกับกรมการค้าภายใน ตรึงราคาจำหน่ายข้าวถุงไว้ ซึ่งนายกรัฐมนตรีรับทราบผลการหารือดังกล่าว พร้อมแสดงความห่วงใยประชาชนที่อาจได้รับผลกระทบจากราคาสินค้าหลายรายการที่เตรียมปรับสูงขึ้น ซึ่งมีสาเหตุจากค่าขนส่งที่สูงขึ้นเป็นหลัก โดยได้กำชับให้กรมการค้าภายใน กระทรวงพาณิชย์ ติดตามสถานการณ์ราคาข้าวถุงและราคาสินค้าอุปโภคบริโภคอย่างใกล้ชิด
โฆษกประจำสำนักนายกรัฐมนตรีกล่าวว่า ตลอดระยะเวลาที่ผ่านมาตลาดข้าวถุงมีการแข่งขันกันอย่างมาก ทั้งในด้านราคา ชนิด คุณภาพ และโปรโมชั่น ซึ่งผู้บริโภคมีทางเลือกที่หลากหลาย แต่หลังจากที่มีกระแสข่าวราคาสินค้าอุปโภคและบริโภคทยอยปรับขึ้นราคาหลายรายการ สร้างความกังวลให้กับผู้บริโภคที่ต้องแบกรับภาระสินค้าราคาแพงขึ้น โดยเฉพาะราคาข้าวสารบรรจุถุงที่เป็นอาหารหลักของคนไทย ทั้งนี้ จากผลการประชุมหารือ ยืนยันแล้วว่าข้าวสารบรรจุถุงยังไม่ได้ปรับขึ้นราคา แต่ผู้ประกอบการบางรายชี้แจงว่า อาจมีการปรับกิจกรรมส่งเสริมการขายของผู้ประกอบการแต่ละรายบ้าง เช่น ลดจำนวนความถี่ หรือส่วนลดทางการค้า ซึ่งแต่ละรายจะบริหารจัดการภายใต้สถานการณ์ของตนเอง ทั้งนี้ หากประชาชนผู้บริโภคไม่ได้รับความเป็นธรรม พบว่ามีการขึ้นราคาข้าวถุงสูงเกินสมควร หรือไม่ได้รับความเป็นธรรมด้านปริมาณและคุณภาพ สามารถแจ้งได้ที่สายด่วนกรมการค้าภายใน โทร. 1569
“นายกรัฐมนตรีติดตามสถานการณ์ราคาสินค้า เข้าใจถึงความเดือดร้อนของประชาชน และห่วงใยประชาชนทุกคนที่อาจได้รับผลกระทบจากราคาสินค้าหลายรายการที่เตรียมปรับสูงขึ้นในขณะนี้ นายกรัฐมนตรีจึงได้สั่งการให้กรมการค้าภายใน กระทรวงพาณิชย์ และหน่วยงานที่เกี่ยวข้อง ติดตามสถานการณ์ราคาสินค้า ร่วมกันกำกับดูแลราคาสินค้าอย่างใกล้ชิด โดยให้มีการหารือร่วมกับผู้ประกอบการสินค้า เพื่อให้มั่นใจว่าประชาชนจะไม่ถูกเอารัดเอาเปรียบด้านราคา และช่วยเหลือประชาชนให้อยู่ในเกณฑ์ที่เหมาะสมและควบคุมได้ ยืนยันว่ารัฐบาลพยายามอย่างเต็มที่ในการแก้ไขปัญหาผ่านการดำเนินการตามมาตรการต่าง ๆ เพื่อดูแลชีวิตความเป็นอยู่ของประชาชนทุกคน” โฆษกประจำสำนักนายกรัฐมนตรีกล่าว
..................
วันพฤหัสบดีที่ 10 มีนาคม 2565
วธ. ชูพลังบวร : ชุมชนคุณธรรม ลานธรรม ลานวิถีไทย ผ่านชุมชนคุณธรรมกว่า 3,000 แห่งขับเคลื่อนสังคมคุณธรรม พร้อมเปิดกิจกรรม “ลานวัฒนธรรม สร้างสุข” 76 จังหวัด
วธ. ชูพลังบวร : ชุมชนคุณธรรม ลานธรรม ลานวิถีไทย ผ่านชุมชนคุณธรรมกว่า 3,000 แห่งขับเคลื่อนสังคมคุณธรรม พร้อมเปิดกิจกรรม “ลานวัฒนธรรม สร้างสุข” 76 จังหวัด
วธ. ชูพลังบวร : ชุมชนคุณธรรม ลานธรรม ลานวิถีไทย ผ่านชุมชนคุณธรรมกว่า 3,000 แห่งขับเคลื่อนสังคมคุณธรรม พร้อมเปิดกิจกรรม “ลานวัฒนธรรม สร้างสุข” 76 จังหวัด ชวนผู้ประกอบการ ชุมชนวัฒนธรรม บุคลากร วธ. ร่วมออกร้านจำหน่ายสินค้าและออกกำลังกาย สร้างงาน สร้างรายได้ และสุขภาพที่ดี สู้ภัยโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่รัฐบาลได้กำหนดนโยบายพัฒนาประเทศ “ยุทธศาสตร์ชาติ 20 ปี” มุ่งพัฒนาประเทศให้เกิดความมั่นคง มั่งคั่ง อย่างยั่งยืน ภายใต้หลักปรัชญาของเศรษฐกิจพอเพียง ส่งเสริมให้ประชาชนนำมิติทางศาสนาและวัฒนธรรมมาเป็นกลไกสำคัญในการเสริมสร้างให้ประชาชนภายในประเทศมีภูมิคุ้มกัน ชุมชนเกิดความเข้มแข็งอย่างยั่งยืน อีกทั้งยังเป็นไปตามแนวทางของแผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559-2564) กระทรวงวัฒนธรรม (วธ.) โดยกรมการศาสนา (ศน.) จึงได้ให้การส่งเสริม สนับสนุนการบ่มเพาะ พัฒนาคุณธรรมจริยธรรมแก่คนในสังคม โดยเฉพาะกลุ่มเด็กและเยาวชนซึ่งถือว่าเป็นกำลังสำคัญในการพัฒนาประเทศ รวมทั้งมุ่งเน้นสร้างขยายเครือข่ายชุมชนคุณธรรมร่วมสร้างสังคมคุณธรรมทั่วประเทศ ผ่านกลไกพลัง “บวร” บ้าน วัด/ศาสนสถาน โรงเรียน/ราชการ บูรณการความร่วมมือขับเคลื่อนดำเนินงานในพื้นที่ให้เป็นไปอย่างมีประสิทธิภาพ โดยมีเป้าหมายสูงสุด คือ สังคมไทยเป็น “สังคมคุณธรรม” ที่มีความมั่นคง มั่งคั่ง และยั่งยืน
นายอิทธิพล กล่าวว่า ในปีงบประมาณ พ.ศ. 2565 ศน. ได้ร่วมกับภาคคณะสงฆ์ องค์การศาสนา และภาคีเครือข่ายจัดทำ โครงการพลังบวร : ชุมชนคุณธรรม ลานธรรม ลานวิถีไทย ส่งเสริม สนับสนุนให้วัด/ศาสนสถานของศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู และศาสนาซิกข์ทั่วประเทศ ร่วมกับชุมชน หน่วยงานในพื้นที่ จัดกิจกรรมทางศาสนา ส่งเสริมการเรียนรู้หลักธรรมทางศาสนา เพื่อบ่มเพาะคุณธรรมจริยธรรมให้เด็กและเยาวชน นำศาสตร์พระราชา “หลักปรัชญาของเศรษฐกิจพอเพียง” มาพัฒนาคุณภาพชีวิต สืบสานประเพณีอันดีงาม รวมทั้งส่งเสริมวัด/ศาสนสถาน เป็นศูนย์รวมใจร่วมเทิดทูนสถาบันชาติ ศาสนา และพระมหากษัตริย์ โดยมีสำนักงานวัฒนธรรมจังหวัดเป็นผู้ประสานงาน ที่ปรึกษา อำนวยความสะดวกให้การสนับสนุนการดำเนินงานและกำกับติดตามประเมินผลการดำเนินงานเพื่อรายงานผลต่อกรมการศาสนา โดยมีชุมชนคุณธรรมเข้าร่วมกว่า 3,000 แห่ง
นายอิทธิพล กล่าวต่อว่า นอกจากนี้ วธ. จึงได้มอบหมายให้สำนักปลัดกระทรวงวัฒนธรรมจัดกิจกรรมลานวัฒนธรรม สร้างสุข โดยความร่วมมือของสำนักงานวัฒนธรรมจังหวัด 76 จังหวัด ผู้ประกอบการ ชุมชนวัฒนธรรมมาออกร้านจำหน่ายสินค้า จึงขอเชิญชวนให้บุคลากรและประชาชนทั่วไปร่วมออกร้านจำหน่ายสินค้าและร่วมกิจกรรมออกกำลังกาย เช่น วิ่ง แอโรบิค ปั่นจักรยาน แบดมินตัน เปตอง ฮูลาฮูป และการออกกำลังกาย ทั้งนี้ เพื่อเป็นพื้นที่ในการสร้างงาน สร้างรายได้ สร้างความสุขทางกายและทางใจให้แก่บุคลากรวธ.และบุคคลทั่วไปที่สนใจร่วมกิจกรรมออกกำลังกายประเภทต่างๆตามที่ตนเองสนใจ สร้างความสนุกสนนา เพลิดเพลิน ความรัก ความสามัคคีและความสัมพันธ์ที่ดีระหว่างบุคลากร ถือเป็นการส่งเสริมและพัฒนาศักยภาพมนุษย์ ตามแผนพัฒนาเศรษฐกิจและสังคมแห่งชาติ ฉบับที่ 12 (2560-2564) และสร้างสุขภาพให้แข็งแรง เพื่อป้องกันโรคติดเชื้อไวรัสโคโรนา 2019 (โควิด-19)
วันจันทร์ที่ 16 สิงหาคม 2564
สธ. ร่วม เครือ รพ. ปิยะเวท เปิด รพ.โรงพยาบาลสนามรับผู้ป่วยสีเหลือง 350 เตียง
กระทรวงสาธารณสุข ร่วมเครือโรงพยาบาลปิยะเวท ใช้พื้นที่โครงการเดอะบาซาร์ รัชดาภิเษก ซึ่งเป็น Hospitel ขนาด 1,450 เตียง ขยายศักยภาพเปิดโรงพยาบาลสนามรับผู้ป่วยสีเหลือง พร้อมเครื่องติดตั้งช่วยหายใจเพิ่ม 350 เตียง เตรียมรับผู้ป่วยวันพรุ่งนี้
วันนี้ (16 สิงหาคม 2564) ที่ โครงการเดอะบาซาร์ รัชดาภิเษก กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และนพ.วิทิต อรรถเวชกุล ประธานเจ้าหน้าที่บริหารและกรรมการผู้จัดการ โรงพยาบาลปิยะเวท ตรวจความพร้อมโรงพยาบาลสนาม โครงการ “ลมหายใจเดียวกัน” โดยดร.สาธิตกล่าวว่า รัฐบาลและกระทรวงสาธารณสุขมีนโยบายให้โรงพยาบาลทุกสังกัดขยายเตียงเพื่อรองรับจำนวนผู้ป่วยโควิด 19 เพิ่มมากขึ้น โดยเฉพาะเตียงสีเหลือง และสีแดงซึ่งจะทำให้เตียงใน กทม. และปริมณฑล มีเพียงพอสำหรับดูแลผู้ป่วยที่มีอาการ ช่วยลดการเสียชีวิตลดลงได้จึงมอบให้กรมสนับสนุนบริการสุขภาพ ได้ขอความร่วมมือสถานพยาบาลเอกชนในการเพิ่มเตียง เพื่อให้เกิดความคล่องตัวในการรับมือ
“ขอขอบคุณ ประธานเจ้าหน้าที่บริหารและกรรมการผู้จัดการ โรงพยาบาลปิยะเวท นพ.วิทิต อรรถเวชกุล ที่ให้ความร่วมมือรัฐบาล เปิดโรงพยาบาลสนามรองรับผู้ป่วยกลุ่มสีเหลือง รวมถึงทุกโรงพยาบาลทั้งรัฐและเอกชน ในการร่วมกันบริหารจัดการเตียงดูแลผู้ป่วยโควิด 19 อย่างครอบคลุม” ดร.สาธิตกล่าว
ด้าน นพ.ธเรศกล่าวว่า ที่ผ่านมา โครงการเดอะบาซาร์ รัชดาภิเษก ให้การสนับสนุนพื้นที่โรงแรมเป็น Hospitel จำนวน 1,450 เตียง รับผู้ป่วยกลุ่มสีเขียวที่ไม่มีอาการ และได้เปิดเพิ่มอีก 350 เตียง เป็นโรงพยาบาลสนามสำหรับผู้ป่วยสีเหลือง พร้อมติดตั้งเครื่องช่วยหายใจ เครื่องกรองอากาศ โดยจะรับผู้ป่วยที่มีอาการเปลี่ยนแปลงจาก Hospitel และจากระบบประสานหาเตียง โดยจะรับผู้ป่วยเข้ารักษาในวันพรุ่งนี้ และเร็วๆ นี้ โรงพยาบาลปิยะเวทมีแผนขยายเตียงสำหรับผู้ป่วยสีแดงเพิ่มอีก 120 เตียง
*********************************** 16 สิงหาคม 2564
วันอังคารที่ 19 ตุลาคม 2564
รมว.เฮ้ง ยัน ช่วยเหลือลูกจ้างบริลเลียนท์ที่มาร้องเรียนที่ทำเนียบได้ครบถ้วนตามกฎหมายแล้ว
รัฐมนตรีว่าการกระทรวงแรงงาน  รับข้อร้องเรียนช่วยเหลือลูกจ้างบริลเลียนท์ที่ทำเนียบ ยัน ให้ความช่วยเหลือได้ครบถ้วนตามกฎหมายแล้ว
เมื่อวันที่ 19 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน รับข้อเรียกร้องและหารือกับตัวแทนลูกจ้างจำนวน 8 ราย ของบริษัท บริลเลียนท์ อัลไลแอนซ์ ไทย โกลบอล จำกัด และตัวแทนสหภาพแรงงานไทรอัมพ์อินเตอร์เนชั่นเนลแห่งประเทศไทย ผู้ประกอบกิจการผลิตชุดชั้นในสตรี จ.สมุทรปราการ ถูกเลิกจ้าง เนื่องจากปิดกิจการและไม่ได้รับเงินชดเชย ที่ได้มาชุมนุมบริเวณด้านหน้าทำเนียบรัฐบาลเพื่อยื่นข้อเรียกร้องจำนวน 2 ข้อ คือ ขอให้แก้ไขระเบียบกองทุนสงเคราะห์ลูกจ้าง และติดตามความคืบหน้าการดำเนินคดีกับนายจ้าง โดยมี ดร.เสกสกล อัตถาวงศ์ ผู้ช่วยรัฐมนตรีประจำนายกรัฐมนตรี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เข้าร่วมในครั้งนี้ด้วย ณ ห้องประชุม 1 ตึกสำนักงาน กพ.หลังเก่า จากประเด็นดังกล่าว รมว.แรงงาน ได้มอบหมายให้กรมสวัสดิการและคุ้มครองแรงงานนำเงินจากกองทุนสงเคราะห์ลูกจ้าง จำนวน 22,321,856 บาท มาจ่ายเงินสงเคราะห์ให้ลูกจ้าง จำนวน 1,231 คน และให้สำนักงานประกันสังคมจ่ายเงินประกันการว่างงานแก่ลูกจ้าง เป็นเงินจำนวน 65,540,768 บาท รวมทั้งได้มอบหมายให้กรมการจัดหางานจัดตำแหน่งงานเพื่อรองรับผู้ว่างงานในจังหวัดสมุทรปราการจำนวน 1,834 ตำแหน่ง
นายสุชาติ กล่าวต่อว่า สิ่งที่ผู้นำแรงงานมาเรียกร้องในวันนี้นั้น กรณีที่ลูกจ้างเรียกร้องให้กระทรวงแรงงานนำเงินจากสถานประกอบการที่มี การคืนเงินภาษีประมาณ 31 ล้านบาทจากกรมสรรพากรมาชดเชยให้ลูกจ้างก่อนนั้น ผมมอบหมายให้กรมสวัสดิการและคุ้มครองแรงงานไปหารือกับกรมสรรพากร กระทรวงการคลัง ว่าจะดำเนินการดังกล่าวได้หรือไม่ ส่วนการแกไข้ระเบียบกองทุนสงเคราะห์ลูกจ้าง จะเชิญตัวแทนสหภาพแรงงาน ผู้นำแรงงานมาให้ข้อมูลก่อนที่จะมีการประชุมในวันที่ 28 ตุลาคม ส่วนความคืบหน้าการดำเนินคดีกับนายจ้าง นอกจากกรมสวัสดิการและคุ้มครองแรงงานได้ดำเนินคดีแล้ว ดร.เสกสกล อัตถาวงศ์ ผู้ช่วยรัฐมนตรีประจำนายกรัฐมนตรี จะติดตามความคืบหน้ากับผู้บัญชาการตำรวจแห่งชาติ และหน่วยงานที่เกี่ยวข้องถึงความคืบหน้าของคดีอีกทางหนึ่งด้วย
“ในเรื่องนี้ท่านนายกรัฐมนตรีมีความห่วงใยและเข้าใจปัญหาของพี่น้องผู้ใช้แรงงานเป็นอย่างดี จึงได้กำชับให้กระทรวงแรงงานเข้าไปช่วยเหลือเพื่อบรรเทาความเดือดร้อนให้แก่ลูกจ้างให้เป็นไปด้วยดี ซึ่งกระทรวงแรงงานได้ดำเนินการช่วยเหลือลูกจ้างครบถ้วนตามกฎหมายแล้ว” นายสุชาติ กล่าวในท้ายสุด
วันศุกร์ที่ 15 เมษายน 2565
ไทยเข้าร่วมปฏิญญากลาสโกว์ด้านป่าไม้และที่ดิน
วันศุกร์ที่ 15 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับการบริหารทรัพยากรป่าไม้ ความหลากหลายทางชีวภาพ และการใช้ประโยชน์ที่ดินอย่างยั่งยืน จึงเห็นชอบให้ประเทศไทยเข้าร่วมปฏิญญากลาสโกว์ของผู้นำด้านป่าไม้และการใช้ประโยชน์ที่ดิน โดยมีประเด็นสำคัญ เช่น การอนุรักษ์ป่าไม้และระบบนิเวศ การสนับสนุนนโยบายการค้าและการพัฒนาที่เชื่อมโยงกับการผลิตและการบริโภคที่ยั่งยืน การสร้างการรับรู้คุณค่าของผืนป่าและสร้างภูมิคุ้มกันแก่ชุมชนท้องถิ่น ทั้งนี้ การเข้าร่วมปฏิญญาจะเป็นการสนับสนุนการดำเนินงานของไทยตามยุทธศาสตร์ชาติ ในการเพิ่มพื้นที่ป่าไม้ให้ได้ร้อยละ 55 และเป้าหมายด้านการเปลี่ยนแปลงสภาพภูมิอากาศในการบรรลุความเป็นกลางทางคาร์บอนภายในปี ค.ศ.2050 รวมถึงการปล่อยก๊าซเรือนกระจกเป็นศูนย์ภายในปี ค.ศ.2065
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 8 กันยายน 2564
สธ. ย้ำฉีดวัคซีนลดป่วยรุนแรง อาการไม่พึงประสงค์พบน้อยมากและรักษาได้
กระทรวงสาธารณสุข เผยวัคซีนมีประโยชน์ ช่วยลดความรุนแรงและการเสียชีวิต ฉีดแอสตร้าเซนเนก้า 15 ล้านโดส พบอาการไม่พึงประสงค์เข้าข่ายภาวะลิ่มเลือดอุดตันร่วมกับเกล็ดเลือดต่ำ (VITT) 5 ราย พบแต่เนิ่นรักษาได้
กระทรวงสาธารณสุข เผยวัคซีนมีประโยชน์ ช่วยลดความรุนแรงและการเสียชีวิต ฉีดแอสตร้าเซนเนก้า 15 ล้านโดส พบอาการไม่พึงประสงค์เข้าข่ายภาวะลิ่มเลือดอุดตันร่วมกับเกล็ดเลือดต่ำ (VITT) 5 ราย พบแต่เนิ่นรักษาได้ แนะหลังฉีดหากมีอาการปวดศีรษะรุนแรง/แน่นหน้าอก แขนขาอ่อนแรง มีจุดเลือดออก ให้รีบพบแพทย์
วันนี้ (8 กันยายน 2564) ที่ศูนย์แถลงสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์จักรรัฐ พิทยาวงศ์อานนท์ ผู้อำนวยการกองระบาดวิทยา กรมควบคุมโรค แถลงข่าวประเด็นเหตุการณ์ไม่พึงประสงค์หลังได้รับวัคซีนโควิด 19 ว่า ขณะนี้ประเทศไทยฉีดวัคซีนโควิด 19 ไปแล้ว 37,461,284 รวมโดส เข็มที่ 1 จำนวน 25,954,106 ราย เข็มที่ 2 จำนวน 10,900,001 ราย เข็มที่ 3 จำนวน 607,177 ราย
นายแพทย์จักรรัฐกล่าวต่อว่า ข้อกังวลของประชาชนเกี่ยวกับอาการไม่พึงประสงค์หลังได้รับวัคซีนนั้น กระทรวงสาธารณสุข โดยกรมควบคุมโรคมีระบบเฝ้าระวัง และติดตามอาการหลังฉีดผ่าน “หมอพร้อม” หากมีอาการหนักที่เข้ารักษาที่โรงพยาบาลจะส่งข้อมูลเข้าระบบฐานข้อมูลของกองระบาดวิทยา เพื่อวิเคราะห์อาการและสอบสวนเพิ่มเติม หากเป็นกรณีรุนแรง คณะกรรมการผู้เชี่ยวชาญจะพิจารณาผลว่าเกี่ยวข้องกับการฉีดวัคซีนหรือไม่ หรือเกิดร่วมกันหลังฉีดวัคซีน ข้อมูล ณ วันที่ 5 กันยายน 2564 พบผู้ที่ฉีดซิโนแวคมีอาการแพ้รุนแรง 24 ราย จากที่ฉีด 15.3 ล้านโดส ทั้งหมดหายเป็นปกติ
นายแพทย์จักรรัฐกล่าวต่อว่า สำหรับแอสตร้าเซนเนก้าฉีด 15.4 ล้านโดส พบมีอาการแพ้รุนแรง 6 ราย ทั้งหมดหายเป็นปกติ และผู้ป่วยสงสัยมีภาวะลิ่มเลือดอุดตันร่วมกับเกล็ดเลือดต่ำ (VITT) ในผู้ที่ได้รับเข็มแรก 5 ราย รักษาหาย 2 ราย เสียชีวิต 3 ราย คิดเป็น 0.03 ต่อ 100,000 ซึ่งภาวะนี้มีรายงานพบในต่างประเทศแถบยุโรป แคนาดา และออสเตรเลีย อุบัติการณ์ 0.73 ต่อ 100,000 ในผู้ที่ได้รับเข็มแรก และอังกฤษพบ 2 ต่อแสนในคนอายุน้อยกว่า 50 ปี และ 1 ต่อแสนในผู้ที่อายุมากกว่า 50 ปี อย่างไรก็ตาม ภาวะ VITT ถือเป็นอาการไม่พึงประสงค์ที่พบได้แต่น้อยมาก และสามารถรักษาให้หายได้ หากได้รับการวินิจฉัยรวดเร็ว อาการมักพบหลังได้รับวัคซีน 4 – 30 วัน ได้แก่ ปวดศีรษะรุนแรง แขนขาอ่อนแรง ปากหรือหน้าเบี้ยว เจ็บหน้าอก หายใจติดขัด ขาบวมเจ็บ ปวดท้องรุนแรง แน่นหน้าอก หรือมีจุดเลือดออก ควรรีบไปพบแพทย์ทันที พร้อมแจ้งประวัติและหลักฐานการฉีดวัคซีน ช่วยให้แพทย์วินิจฉัยแยกโรคและรักษาได้เร็วด้วยยาสำหรับอาการนี้โดยเฉพาะ จะลดความรุนแรงและเสียชีวิตได้
ส่วนไฟเซอร์ฉีด 8.7 แสนราย พบกล้ามเนื้อหัวใจอักเสบ 1 ราย เป็นเด็กชายอายุ 13 ปี หลังฉีดได้ 2 วัน มีอาการเจ็บหน้าอกรุนแรง ขณะนี้หายเป็นปกติ ซึ่งสหรัฐอเมริกามีการพบกล้ามเนื้อหัวใจและเยื่อหุ้มหัวใจอักเสบ เป็นอาการที่พบได้หลังฉีดวัคซีนชนิด mRNA 7 - 30 วัน พบการฉีดวัคซีนในเข็มที่ 2 มากกว่าเข็มที่ 1 ในกลุ่มเด็กชายอายุระหว่าง 12-17 ปี มากกว่าผู้ใหญ่ ไม่มีรายงานในผู้สูงอายุ
“อาการไม่พึงประสงค์ที่เกิดขึ้นพบได้น้อยมากเมื่อเทียบกับประโยชน์ที่ได้รับมีมากกว่า จะช่วยป้องกันโรค ลดการป่วยรุนแรงและเสียชีวิต วัคซีนที่อยู่ในขวดจะไม่มีประโยชน์ หากไม่ได้ฉีดเข้าไปในตัวคน จึงขอเชิญชวนผู้สูงอายุ ผู้ป่วย 7 กลุ่มโรคเรื้อรัง และหญิงตั้งครรภ์เข้ารับการฉีดวัคซีนให้เกิดความครอบคลุม” นายแพทย์จักรรัฐกล่าว
*********************************** 8 กันยายน 2564
วันอังคารที่ 19 ตุลาคม 2564
กระทรวงเกษตรฯ หารือโครงการการฟื้นฟูด้วยเกษตรอินทรีย์สำหรับมะพร้าวน้ำหอมอย่างยั่งยืน (ReCAP)
กระทรวงเกษตรฯ หารือโครงการการฟื้นฟูด้วยเกษตรอินทรีย์สำหรับมะพร้าวน้ำหอมอย่างยั่งยืน (ReCAP)
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังอนุญาตให้นายเบนจามิน แมนด์ (Benjamin Mand) CEO บริษัท ฮาร์มเลส ฮาร์เวสท์ (Harmless Harvest) จำกัด และนางพจมาน วงศ์สง่า Project Director, Agriculture and Food จากองค์กรความร่วมมือระหว่างประเทศของเยอรมัน (GIZ) เข้าพบผ่านการประชุมทางไกลเพื่อนำเสนอความก้าวหน้าการดำเนินโครงการการฟื้นฟูด้วยเกษตรอินทรีย์สำหรับมะพร้าวน้ำหอมอย่างยั่งยืน (Regenerative Coconut Agriculture Project: ReCAP) ว่า โครงการ ReCAP มีพื้นที่โครงการใน 4 จังหวัด ได้แก่ สมุทรสาคร ราชบุรี สมุทรปราการ และนครปฐม และมีวัตถุประสงค์เพื่อส่งเสริมการปลูกมะพร้าวน้ำหอมอินทรีย์ ก่อให้เกิดการปรับเปลี่ยนจากการปลูกพืชเชิงเดี่ยวมาเป็นแบบผสมผสาน สร้างความหลากหลายทางชีวภาพ ลดการใช้สารเคมี และสร้างรายได้ให้เกษตรกร ซึ่งสอดคล้องกับนโยบายการส่งเสริมเกษตรอินทรีย์และเกษตรยั่งยืนของกระทรวงเกษตรและสหกรณ์ โดยหน่วยงานในสังกัดกระทรวงฯ ทั้งกรมวิชาการเกษตรและกรมส่งเสริมการเกษตรได้สนับสนุนการพัฒนาสื่อฝึกอบรมการทำสวนมะพร้าวน้ำหอมอินทรีย์ และส่งเจ้าหน้าที่เข้าไปให้ความรู้แก่เกษตรกรในพื้นที่ มีเกษตรกรกว่า 350 ราย ที่ได้รับการฝึกอบรมให้ปลูกมะพร้าวน้ำหอมอินทรีย์ และเกษตรกรสามารถพึ่งพาตนเองได้
นายเบนจามิน แมนด์ เปิดเผยว่า มะพร้าวน้ำหอมอินทรีย์ของไทยมีคุณภาพดีที่สุดในบรรดามะพร้าวน้ำหอมอินทรีย์จากประเทศต่างๆ และได้รับความนิยมสูงในหมู่ผู้บริโภคในสหรัฐฯ อย่างไรก็ตาม ปริมาณผลผลิตมะพร้าวน้ำหอมอินทรีย์ของไทยในปัจจุบัน ยังไม่เพียงพอกับความต้องการบริโภค บริษัท Harmless Harvest จำกัด จึงขอให้กระทรวงเกษตรและสหกรณ์พิจารณาขยายพื้นที่ปลูกมะพร้าวน้ำหอมอินทรีย์ รวมทั้งส่งเสริมให้เกษตรกรผู้ปลูกมะพร้าวน้ำหอมของไทยได้รับการรับรองมาตรฐานเกษตรอินทรีย์เพิ่มขึ้น โดยเฉพาะอย่างยิ่งผ่านการรับรองมาตรฐานเกษตรอินทรีย์จากกระทรวงเกษตรสหรัฐฯ (USDA) และมาตรฐานสากลอื่นๆ เช่น IFOAM นอกจากนี้ นายเบนจามินฯ ให้ข้อมูลเพิ่มเติมว่า ปัจจุบัน สินค้าเกษตรและผลิตภัณฑ์ที่สนับสนุนการลดการปล่อยก๊าซเรือนกระจกจะได้รับความนิยมจากผู้บริโภคเพิ่มขึ้น เนื่องจากผู้บริโภคให้ความสำคัญกับการผลิตที่ลดโลกร้อน
ในโอกาสนี้ รองปลัดฯ ระพีภัทร์ ขอให้บริษัท Harmless Harvest จำกัด และ GIZ สนับสนุนการขยายโอกาสส่งออกสินค้าเกษตรอินทรีย์ของไทย ทั้งพืชผักและผลไม้ไปยังตลาดสหรัฐอเมริกา และตลาดที่มีศักยภาพอื่นๆ และมอบหมายให้กรมวิชาการเกษตรและกรมส่งเสริมการเกษตรพิจารณาการเสริมสร้างความร่วมมือกับบริษัท Harmless Harvest จำกัด และ GIZ ในอนาคตต่อไป
โครงการ ReCAP เป็นความร่วมมือระหว่างบริษัท Harmless Harvest จำกัด กับ GIZ ผ่านการสนับสนุนทางการเงินของ Harmless Harvest และ Danone Ecosystem Fund โดยบริษัท Harmless Harvest จำกัด เป็นบริษัทผู้ผลิตและจำหน่ายเครื่องดื่มและน้ำผลไม้ของสหรัฐอเมริกา จำหน่ายผลิตภัณฑ์น้ำมะพร้าวระดับพรีเมี่ยม ยี่ห้อ Harmless Harvest ซึ่งมีราคาสูงกว่าน้ำมะพร้าวทั่วไปถึง 3 เท่า (ราคาจำหน่าย 4-5 เหรียญสหรัฐ ต่อขนาด 16 ออนซ์) และเป็นที่รู้จักในหมู่ผู้บริโภคชาวสหรัฐอเมริกาซึ่งใช้วัตถุดิบน้ำมะพร้าวคุณภาพจากประเทศไทย และจากการหารือในครั้งนี้ เชื่อว่าจะเป็นโอกาสอันดีที่จะช่วยส่งเสริมการส่งออกมะพร้าวน้ำหอมอินทรีย์คุณภาพจากประเทศไทยได้มากขึ้น และยังต่อยอดไปยังสินค้าเกษตรอินทรีย์อื่นๆ ของไทยได้อีกด้วย
วันอาทิตย์ที่ 15 พฤษภาคม 2565
“เฉลิมชัย”เดินหน้าขยายความร่วมมือด้านการเกษตรกับซาอุดิอาระเบีย เน้นตอบโจทย์วิสัยทัศน์ 2030
“เฉลิมชัย”เดินหน้าขยายความร่วมมือด้านการเกษตรกับซาอุดิอาระเบีย เน้นตอบโจทย์วิสัยทัศน์ 2030 มุ่งความมั่นคงด้านอาหาร การค้าสินค้าเกษตรและการลงทุนอุตสาหกรรมเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า กระทรวงเกษตรและสหกรณ์เล็งเห็นถึงโอกาสร่วมกันของประเทศไทยและประเทศซาอุดิอาระเบียในการขยายความร่วมมืออย่างใกล้ชิดทางด้านการเกษตร จึงได้มอบหมายให้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นหัวหน้าคณะผู้แทนของกระทรวงเกษตรและสหกรณ์เดินทางเยือนซาอุดีอาระเบียระหว่างวันที่ 15-19 พฤษภาคมนี้ ร่วมกับคณะของรัฐบาลและภาคเอกชนโดยการนำของนายดอน ปรมัติถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ
ทั้งนี้ กระทรวงเกษตรฯ จะเน้นความร่วมมือทางด้านการเกษตร การชลประทาน การปศุสัตว์และการประมง ฮาลาล อุตสาหกรรมเกษตร รวมทั้งเทคโนโลยีเกษตรและความมั่นคงทางอาหาร (Food Security)โดยสอดคล้องกับนโยบายและยุทธศาสตร์ชาติของไืทยและวิสัยทัศน์ ซาอุดีอาระเบีย 2030 (Saudi 2030) เพื่อยกระดับมิตรภาพและความร่วมมือระหว่างไทยกับซาอุดีอาระเบียสู่มิติแห่งโอกาสของการค้าการลงทุนทางด้านเกษตรและอาหารของกันและกัน.
วันอังคารที่ 8 มีนาคม 2565
‘รมว.เฮ้ง’ขานรับ‘บิ๊กป้อม’ส่ง พล.ต.ต.นันทชาติ ลงภูเก็ตบูรณาตรวจแรงงานประมงป้องกันค้ามนุษย์ ยกไทยสู่เทียร์ 1
‘รมว.เฮ้ง’ขานรับ‘บิ๊กป้อม’ส่ง พล.ต.ต.นันทชาติ ลงภูเก็ตบูรณาตรวจแรงงานประมงป้องกันค้ามนุษย์ ยกไทยสู่เทียร์ 1
เมื่อวันที่7มีนาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้พลตำรวจตรีนันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานเป็นประธานการประชุมหัวหน้าส่วนสังกัดกระทรวงแรงงานประจำจังหวัดภูเก็ตเพื่อรับฟังการบรรยายสรุปเรื่องสถานการณ์ด้านแรงงานการค้ามนุษย์และแรงงานภาคประมงจังหวัดภูเก็ตณสำนักงานแรงงานจังหวัดภูเก็ตและหลังจากนั้นพลตำรวจตรีนันทชาติพร้อมคณะองค์กรภาคประชาสังคม(NGOs)เข้าประชุมเพื่อรับฟังผลการดำเนินงานของศูนย์ควบคุมการแจ้งเรือเข้าออกจังหวัดภูเก็ต(PIPO)ณด่านตรวจประมงภูเก็ตสำนักงานศูนย์ควบคุมการแจ้งเรือเข้าออกภูเก็ต
จากนั้นในวันที่8มีนาคม2565พล.ต.ต.นันทชาติยังได้ลงพื้นที่เพื่อสังเกตการณ์การตรวจบูรณาการคุ้มครองแรงงานในเรือประมงทะเลณท่าเทียบเรือรัษฎาจังหวัดภูเก็ตโดยพล.ต.ต.นันทชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้ให้ความสำคัญกับการยกระดับการป้องกันและแก้ไขปัญหาการค้ามนุษย์สู่Tier 1เพื่อให้เป็นไปตามมาตรฐานสากลและองค์การแรงงานระหว่างประเทศควบคู่กับการขับเคลื่อนนโยบายการป้องกันและขจัดการทำประมงที่ผิดกฎหมายขาดการรายงานและไร้การควบคุม(IUU Fishing)โดยการตรวจในครั้งนี้เป็นบูรณาการการทำงานร่วมกันของหน่วยงานในสังกัดกระทรวงแรงงานตำรวจน้ำและองค์กรภาคประชาสังคม(NGOs)ซึ่งประกอบด้วยStella Marisมูลนิธิไอเจเอมและสำนักงานกฎหมายเอสอาร์ทั้งนี้เพื่อให้หน่วยที่เกี่ยวข้องมีความเข้าใจที่ตรงกันและนำข้อท้าทายหรืออุปสรรคจากการออกตรวจที่พบร่วมกันมาปรับปรุงแก้ไขเพื่อให้การดำเนินการให้ความคุ้มครองแรงงานในภาคประมงเป็นไปอย่างมีประสิทธิภาพมากยิ่งขึ้น
พล.ต.ต.นันทชาติกล่าวต่อว่าท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ผมและคณะลงพื้นที่จังหวัดภูเก็ตเพื่อมาตรวจคุ้มครองแรงงานในเรือประมงทะเลเยี่ยมและรับฟังรายงานผลการดำเนินงานปัญหาอุปสรรคด้านแรงงานในการประกอบอาชีพประมงทะเลรวมทั้งพบปะกับลูกจ้างนายจ้างและภาคส่วนที่เกี่ยวข้องในการขับเคลื่อนนโยบายของรัฐบาลในการป้องกันและแก้ไขปัญหาการค้ามนุษย์ ซึ่งในวันนี้ได้ลงตรวจเรือประมงจำนวน4ลำได้แก่เรือทองเจริญทรัพย์2ขนาด111.46ตันกรอสมีลูกเรือ38คนเป็นสัญชาติไทย2คนเมียนมา36คนเรือทองเจริญทรัพย์8ขนาด118.89ตันกรอสมีลูกเรือ41คนเป็นสัญชาติไทย4คนเมียนมา37คนเรือโชคกาญจนา29ขนาด113.33ตันกรอสมีลูกเรือ34คนเป็นสัญชาติไทย3คนเมียนมา31คนเรือนาวายุทธกิจขนาด43.50ตันกรอสมีลูกเรือ12คนเป็นสัญชาติไทย2คนเมียนมา10คนในโอกาสนี้ยังได้เน้นย้ำถึงนโยบายรัฐบาลในการป้องกันและแก้ไขปัญหาการค้ามนุษย์ด้านแรงงานแก่เจ้าหน้าที่ผู้ปฏิบัติงานนายจ้างและลูกจ้างในเรือประมงโดยเฉพาะการจัดสวัสดิการให้มีอาหารและน้ำดื่มที่สะอาดถูกสุขลักษณะมีห้องน้ำห้องเวชภัณฑ์และยาเพื่อใช้ปฐมพยาบาลเบื้องต้นในจำนวนที่เพียงพอเพื่อให้เหมาะสมกับการทำงานและระยะเวลาการใช้ชีวิตบนเรือรวมทั้งได้กำชับให้นายจ้างให้ความรู้แก่ลูกจ้างเกี่ยวกับสภาพการทำงานวิธีการใช้เครื่องมืออุปกรณ์ป้องกันความปลอดภัยในการทำงานเพื่อให้มีสุขภาพอนามัยที่ดีขณะใช้ชีวิตอยู่บนเรือและตรวจเช็คความพร้อมของอุปกรณ์ความปลอดภัยบนเรือก่อนการทำงานอีกด้วย
+++++++++++++++++++
กองเผยแพร่และประชาสัมพันธ์
8มีนาคม2565
วันจันทร์ที่ 1 สิงหาคม 2565
รัฐมนตรีว่าการกระทรวงคมนาคม สั่งการด่วนให้ กรมทางหลวง ลงพื้นที่ตรวจสอบสาเหตุหลังคาด่านเก็บเงินบางปะกงยุบตัว
และเร่งดำเนินการซ่อมแซม พร้อมเสริมความแข็งแรงของโครงสร้าง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากกรณีเกิดอุบัติเหตุหลังคาด่านเก็บค่าธรรมเนียมผ่านทางของทางหลวงพิเศษระหว่างเมืองหมายเลข 7 ตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ยุบตัวลง เมื่อวันที่ 1 สิงหาคม 2565 นั้น นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการด่วนให้ กรมทางหลวง (ทล.) ลงพื้นที่ทันทีเพื่อตรวจสอบและหาสาเหตุของเหตุการณ์ที่เกิดขึ้น
ภายหลังจากการตรวจสอบความเสียหายที่ด่านเก็บเงินค่าผ่านทางบางปะกง พบว่า หลังคา Canopy บริเวณตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ได้ยุบตัวลงมากีดขวางการจราจรบริเวณหน้าด่านจำนวน 2 ช่องทาง คือ ช่องทางที่ 1 และ 2 ทั้งนี้ เหตุการณ์ดังกล่าว ไม่ได้เกิดความเสียหายต่อชีวิตและทรัพย์สินของผู้ใช้ทางและบุคลากร ขณะนี้ ทล. ได้สั่งการให้เจ้าหน้าที่แขวงทางหลวงพิเศษระหว่างเมือง เจ้าหน้าที่หมวดทางหลวงพานทอง เจ้าหน้าที่กู้ภัยบางปะกง และเจ้าหน้าที่ฝ่ายบำรุงรักษาทรัพย์สินเข้าร่วมตรวจสอบเพิ่มเติม พร้อมอำนวยความสะดวกแก่ผู้ใช้ทางแล้ว
ทล. จะเร่งตรวจสอบสาเหตุของอุบัติเหตุครั้งนี้อย่างละเอียด โดยจะตั้งกรรมการตรวจสอบ วิเคราะห์สาเหตุที่เกิดขึ้นโดยวิศวกรผู้เชี่ยวชาญ ให้รายงานผลภายใน 14 วัน ขณะเดียวกัน ก็ได้สั่งการให้กองทางหลวงพิเศษระหว่างเมือง เร่งดำเนินการทั้งการจัดเจ้าหน้าที่อำนวยความสะดวกและระบายรถหน้าด่านพร้อมเร่งซ่อมแซมปรับปรุงด่านให้กลับมาใช้งานได้ดังเดิม โดยได้เน้นย้ำให้ซ่อมแซมและเสริมความแข็งแรงของโครงสร้างด้วย เพื่อความปลอดภัยของผู้ใช้ทางและเจ้าหน้าที่หน้าด่านต่อไป
จากเหตุการณ์ดังกล่าว ทล. มีความจำเป็นต้องปิดการจราจรบริเวณตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ทำให้สามารถใช้ช่องการจราจรได้เพียง 1 ช่องทางเท่านั้น และจะสามารถเปิดให้บริการเพิ่มอีก 1 ช่องทาง รวมเป็น 2 ช่องทางได้ภายในวันนี้ (1 สิงหาคม 2565)
ทล. ขออภัยกับเหตุการณ์ที่เกิดขึ้นในครั้งนี้
วันพฤหัสบดีที่ 4 สิงหาคม 2565
โฆษกรัฐบาลเผย นายกฯ สั่งเร่งติดตามผู้กระทำผิดมาลงโทษ กรณีกราดยิง จ.อุบลราชธานี ส่งผลผู้บริสุทธิ์ได้รับบาดเจ็บ-เสียชีวิต  กำชับเข้มงวดการควบคุมอาวุธปืนในที่สาธารณะ
โฆษกรัฐบาลเผย นายกฯ สั่งเร่งติดตามผู้กระทำผิดมาลงโทษ กรณีกราดยิง จ.อุบลราชธานี ส่งผลผู้บริสุทธิ์ได้รับบาดเจ็บ-เสียชีวิต  กำชับเข้มงวดการควบคุมอาวุธปืนในที่สาธารณะ ไม่ให้เกิดเหตุการณ์ลักษณะเช่นนี้อีก ขณะที่ ผบ.ตร. บินด่วนลงพื้นที่ จ. อุบลราชธานี แล้ว
วันนี้ (4 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีเหตุมีกลุ่มวัยรุ่นทะเลาะกันและมีการใช้อาวุธทั้งปืนสั้นและปืนยาวกราดยิงกันในลานจอดรถตลาดนิกรธานี บริเวณลานร้านบันเทิง ถ.ชยางกูร ต.ในเมือง อ.เมืองอุบลราชธานี จ.อุบลราชธานี จนส่งผลทำให้มีผู้เสียชีวิต 2 ราย และผู้โดนลูกหลงบาดเจ็บอีกหลายราย ถือเป็นการกระทำและเป็นพฤติกรรมที่อุกอาจ ทำให้ผู้อื่นได้รับความเดือดร้อน ซึ่งสังคมโดยเฉพาะในสื่อโลกออนไลน์ให้ความสนใจอย่างมาก ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการพล.ต.อ. สุวัฒน์ แจ้งยอดสุข ผู้บัญชาการตำราจแห่งชาติ และเจ้าหน้าที่ตำรวจ ลงพื้นที่เร่งติดตามผู้กระทำผิดมาลงโทษ โดยคำนึงถึงพยานหลักฐานคดีเก่า ๆ พิจารณาร่วมด้วย ซึ่งขณะนี้สามารถจับผู้กระทำผิดได้ 1 รายแล้ว พร้อมฝากเตือนไปยังเด็กและเยาวชนให้ใช้สติและคิดให้รอบคอบในการใช้ชีวิต ขณะที่พ่อแม่ควรเอาใจใส่ดูแลบุตรหลานและเด็กในปกครองของตนเองอย่างใกล้ชิดเพื่อป้องกันไม่ให้เข้าไปเกี่ยวข้อง หรือกระทำการที่ไม่ถูกต้องและผิดกฎหมาย ที่จะทำให้เกิดความเดือดร้อนมาสู่ตนเอง ครอบครัวและผู้อื่น ซึ่งขณะนี้ ผบ.ตร. ได้บินด่วนลงพื้นที่จังหวัดอุบลราชธานีแล้ว
“นายกรัฐมนตรียังกำชับให้เจ้าหน้าที่ตำรวจในพื้นที่และฝ่ายปกครอง ดำเนินการอย่างเด็ดขาด โดยเฉพาะการควบคุมอาวุธปืนในที่สาธารณะ เพราะพฤติกรรมและการใช้อาวุธปืนในที่สาธารณะถือว่ามีความผิดตามกฎหมาย รวมทั้งมีการกวดขันและดูแลอย่างเข้มงวดไม่ให้เหตุการณ์ ที่ส่งผลกระทบต่อประชาชนทั่วไปได้รับความเดือดร้อน สูญเสียทั้งชีวิตและทรัพย์สิน ในลักษณะดังกล่าวเกิดขึ้นอีก” โฆษกประจำสำนักนายกรัฐมนตรีกล่าว
วันพุธที่ 10 สิงหาคม 2565
ปลัด สธ. เปิดประชุมวิชาการกลุ่ม รพศ./รพท. สนับสนุนบุคลากรพัฒนาศักยภาพให้ก้าวทัน การเปลี่ยนแปลงของโรค
ปลัดกระทรวงสาธารณสุข เปิดประชุมวิชาการประจำปี 2565 พัฒนาระบบบริการสุขภาพของโรงพยาบาลศูนย์ โรงพยาบาลทั่วไป สนับสนุนการพัฒนาศักยภาพบุคลากรในการดูแลรักษาผู้ป่วย ให้ก้าวทันต่อการเปลี่ยนแปลงโรค
ปลัดกระทรวงสาธารณสุข เปิดประชุมวิชาการประจำปี 2565 พัฒนาระบบบริการสุขภาพของโรงพยาบาลศูนย์ โรงพยาบาลทั่วไป สนับสนุนการพัฒนาศักยภาพบุคลากรในการดูแลรักษาผู้ป่วย ให้ก้าวทันต่อการเปลี่ยนแปลงโรค
วันนี้ (10 สิงหาคม 2565) ที่ จังหวัดพิษณุโลก นายแพทย์เกียรติภูมิ วงศ์รจิต ปลัดกระทรวงสาธารณสุข เปิดประชุมวิชาการพัฒนาระบบบริการสุขภาพของโรงพยาบาลศูนย์ โรงพยาบาลทั่วไป ประจำปีงบประมาณ 2565 พร้อมมอบโล่เชิดชูเกียรติแก่บุคลากรดีเด่นที่ทำคุณประโยชน์ด้านสาธารณสุข 7 สาขาได้แก่ สาขาบริหารทางการแพทย์ สาขาแพทย์ สาขาทันตแพทย์ สาขาเภสัชกร สาขาบริหารทางการพยาบาล สาขาพยาบาล และสาขาทั่วไป โดยมีผู้บริหาร บุคลากรทางการแพทย์และสาธารณสุข จากส่วนกลางและส่วนภูมิภาคทั่วประทศ เข้าร่วมประชุมกว่า 1,500 คน
นายแพทย์เกียรติภูมิ กล่าวว่า กระทรวงสาธารณสุขได้กำหนดยุทธศาสตร์ในการพัฒนาความเป็นเลิศ 4 ด้าน ได้แก่ ส่งเสริมสุขภาพและป้องกันโรคเป็นเลิศ บริการเป็นเลิศ บุคลากรเป็นเลิศ และบริหารจัดการเป็นเลิศด้วยหลักธรรมาภิบาล เพื่อให้เกิดระบบสุขภาพที่ยั่งยืน ซึ่งในช่วง 3 ปีที่ผ่านมา ประเทศไทยได้เกิดโรคอุบัติใหม่ขึ้น ทั้งโรคโควิด 19 และโรคฝีดาษวานร การสร้างองค์ความรู้ พัฒนาศักยภาพของบุคลากรสาธารณสุขทุกสาขาวิชาชีพ เพื่อให้ดูแลรักษาผู้ป่วยได้ทันต่อการเปลี่ยนแปลงของโรคอย่างต่อเนื่อง จึงเป็นเรื่องที่สำคัญ ซึ่งการประชุมวิชาการเป็นช่องทางหนึ่งที่จะช่วยส่งเสริม พัฒนา และกระตุ้นให้บุคลากรทางการแพทย์และสาธารณสุขทุกสาขาวิชาชีพได้แลกเปลี่ยนเรียนรู้ ประสบการณ์ นวัตกรรม งานวิจัย องค์ความรู้การพัฒนาเทคโนโลยีด้านสุขภาพในการเพิ่มคุณภาพระบบบริการและการดูแลผู้ป่วย และสามารถนำไปประยุกต์ใช้ในการพัฒนาระบบบริการให้มีประสิทธิภาพ ได้มาตรฐานต่อไป
“การแพร่ระบาดของโรคโควิด 19 ที่ผ่านมา เป็นช่วงเวลาที่ชาวสาธารณสุขต้องรับมือกับวิกฤตการณ์ทั้งการควบคุมป้องกันโรค ส่งเสริม ดูแลรักษาประชาชน ซึ่งขอขอบคุณทุกคนที่ร่วมกันทำงานอย่างเต็มที่ ถือเป็นโอกาสในการพัฒนาขีดความสามารถของเราให้มีประสิทธิภาพมากที่สุด และพัฒนาระบบบริการด้านสาธารณสุขของไทยให้แข็งแกร่งมากขึ้น เป็นบทเรียนของประเทศไทยในการรับมือการเปลี่ยนแปลงในด้านต่าง ๆ ที่อาจจะเกิดขึ้นในอนาคตได้อย่างดี” นายแพทย์เกียรติภูมิกล่าว
*********************************** 10 สิงหาคม 2565
************************
วันอาทิตย์ที่ 16 มกราคม 2565
“ชัยวุฒิ” ชวนลงทะเบียนคนละครึ่งเฟส 4 เตือน ปชช.ระวังภัยแกงค์คอลเซ็นเตอร์
“ชัยวุฒิ” ชวนลงทะเบียนคนละครึ่งเฟส 4 เตือน ปชช.ระวังภัยแกงค์คอลเซ็นเตอร์
ชัยวุฒิรมว.ดีอีเอสชวน14ก.พนี้ลงทะเบียนคนละครึ่งเฟส4หนุนแบ่งเบาค่าใช้จ่ายประชาชนพร้อมเตือนอย่าหลงเชื่อคอลเซ็นเตอร์อ้างเป็นเจ้าหน้าที่รัฐโทรตรวจสอบเงินในบัญชี
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าในวันที่14ก.พ.65นี้ขอเชิญชวนให้ประชาชนลงทะเบียนโครงการคนละครึ่งเฟส4ซึ่งเป็นหนึ่งในมาตรการช่วยเหลือด้านภาระค่าใช้จ่ายจากรัฐบาลและแก้ปัญหาสินค้าราคาแพงด้วย
พร้อมกันนี้อยากขอย้ำเตือนประชาชนอย่าหลงเชื่อแกงค์คอลเซ็นเตอร์ที่โทรผ่านอินเทอร์เน็ตอ้างตัวเป็นเจ้าหน้าที่รัฐตำรวจจะตรวจสอบการเงินบัญชีของประชาชนโดยยืนยันว่าเจ้าหน้าที่รัฐไม่มีหน้าที่จะโทรไปหาประชาชนเป็นอันขาด
“ที่สำคัญเรื่องนี้ผมและภาคส่วนที่เกี่ยวข้องพยายามจะทลายแกงค์เหล่านี้โดยมีการตั้งคณะทำงานขึ้นมาและเร่งแก้ไขปัญหาให้ดีที่สุดพร้อมย้ำว่าเมื่อใช้เทคโนโลยีออนไลน์ในการโอนเงินจำเป็นจะต้องระมัดระวังมิจฉาชีพด้วย”นายชัยวุฒิกล่าว
ล่าสุดรมว.ดีอีเอสพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลฯและนายณัฐพลนิมมานพัชรินทร์ผู้อำนวยการใหญ่สำนักงานส่งเสริมเศรษฐกิจดิจิทัล(ดีป้า) เปิดโครงการTransformตลาดสดยุควิถีใหม่(New Normal)ที่ตลาดสดสิงห์บุรี  พร้อมพบปะพูดคุยกับพ่อค้าแม่ค้า ให้ยกระดับการค้าขายโดยนำเทคโนโลยีดิจิทัลเข้ามาสร้างโอกาสในการเข้าถึงลูกค้าทั้งด้านการขายและการให้บริการเพื่อรองรับการจับจ่ายใช้สอยที่กำลังจะกลับมาคึกคักอีกครั้งหลังวิกฤตโควิด–19และมาตรการผ่อนปรนจากภาครัฐเพื่อกระตุ้นเศรษฐกิจจากการท่องเที่ยวภายในประเทศ ซึ่งจังหวัดสิงห์บุรีถือเป็นอีกหนึ่งใน6พื้นที่นำร่องของโครงการTransformตลาดสดยุควิถีใหม่
ทั้งนี้นายชัยวุฒิกล่าวว่าการดำเนินโครงการนี้อย่างน้อยเป็นจุดเริ่มต้นให้กลุ่มพ่อค้าแม่ค้าใช้เทคโนโลยีเข้ามาเสริมการขายโดยเฉพาะการชำระเงินผ่านระบบคิวอาร์โค้ดหรือออนไลน์จากนั้นดีป้าจะเข้ามาแนะนำการใช้เทคโนโลยีต่างๆเสริมซึ่งเป็นจุดเริ่มต้นให้พ่อค้าแม่ค้าได้ปรับตัว
**************
วันพฤหัสบดีที่ 6 มกราคม 2565
ผู้ประกันตนไม่ต้องกังวล รมว.เฮ้ง สั่งการ สปส.เตรียม Hospitel รองรับโอมิครอน
. .
เมื่อวันที่ 6 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสถานการณ์การแพร่ระบาดโควิด -19 สายพันธุ์โอมิครอน (Omicron) ว่า ตามที่กระทรวงสาธารณสุขตรวจพบข้อมูลคลัสเตอร์หลายกลุ่มหลังช่วงหยุดยาวปีใหม่ที่ผ่านมา เนื่องจากแต่ละกลุ่มมีการเฉลิมฉลองและสังสรรค์ในหลายพื้นที่ โดยเฉพาะจังหวัดที่มีนักท่องเที่ยวจำนวนมาก เกิดคลัสเตอร์ สถานบันเทิง และกระจายอยู่ในหลายพื้นที่ทั่วทุกภาคของประเทศ ถึงแม้ว่าจากรายงานของกระทรวงสาธารณสุขพบว่าผู้ติดเชื้อจะมีอาการไม่หนัก แต่ในส่วนของกระทรวงแรงงานเองไม่ได้นิ่งนอนใจ ผมได้สั่งการให้สำนักงานประกันสังคมประชุมหารือกับบุคลากรทางการแพทย์ของโรงพยาบาลในเครือข่ายประกันสังคม 50 กว่าแห่ง เพื่อเตรียมความพร้อมของ Hospitel ไว้แล้ว
นายสุชาติ กล่าวต่อว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และ พล.อ.ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้มีความห่วงใย พี่น้องประชาชนจากการแพร่ระบาดของโควิด-19 สายพันธุ์โอมิครอน (Omicron) ที่ระบาดใหม่ในครั้งนี้ จึงได้ให้มีการเตรียมความพร้อมของสถานที่ในการจัดตั้ง Hospitel รวมทั้งสร้างการรับรู้ในเรื่องมาตรการป้องกันตนเองไม่ให้การ์ดตกตามาตรการของกระทรวงสาธารสุข โดยมีหนังสือแจ้งไปยังสถานประกอบการ แคมป์คนงานก่อสร้างให้ดำเนินการตามาตรการดังกล่าวอย่างเคร่งครัด
นอกจากนี้ ที่ผ่านมารัฐบาลและหน่วยงานที่เกี่ยวข้องได้มีการดำเนินการฉีดวัคซีนให้แก่พี่น้องประชาชนทั่วประเทศรวมทั้งภาคแรงงานไทยและต่างด้าวไปแล้วกว่า 100 ล้านโดส จึงทำให้มีภูมิคุ้มกัน รวมถึงการตรวจคัดกรองเพื่อคัดแยกผู้ติดเชื้อเข้าสู่รักษาตามมาตรการที่กระทรวงสาธารณสุขกำหนด และในวันที่ 17 มกราคมนี้ กระทรวงแรงงาน โดยสำนักงานประกันสังคม จะมีการดำเนินการฉีดวัคซีนให้ผู้ประกันตนมาตรา 33 เข็มที่ 3
“ที่ผ่านมาเราดูแลแรงงานไทยและแรงงานต่างด้าวอย่างเท่าเทียมกัน ผมขอขอบคุณกระทรวงสาธารณสุขและกระทรวงมหาดไทยที่ให้ความร่วมมือมาโดยตลอด ที่ช่วยกันขับเคลื่อนป้องกันและควบคุมการแพร่ระบาดของโควิด-19 เพื่อให้พี่สถานการณ์กลับเข้าสู่ภาวะปกติได้โดยเร็วตามนโยบายของท่านนายกรัฐมนตรี” นายสุชาติ กล่าวในท้ายสุด
วันพุธที่ 23 มิถุนายน 2564
รมว.ยุติธรรม รับมอบเครื่องอุปโภคบริโภค พร้อมเครื่องมืออุปกรณ์ทางการแพทย์ จากสันนิบาตสหกรณ์แห่งประเทศไทย
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบเครื่องอุปโภคบริโภค พร้อมเครื่องมืออุปกรณ์ทางการแพทย์ จากสันนิบาตสหกรณ์แห่งประเทศไทย เพื่อเป็นกำลังใจแก่ผู้ต้องขังและเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจำ
ในวันพุธที่ ๒๓ มิถุนายน ๒๕๖๔ เวลา ๑๐.๐๐ น. ณ กระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบเครื่องอุปโภคบริโภค ข้าวสาร จำนวน 100 กระสอบ และเครื่องมืออุปกรณ์ทางการแพทย์ ได้แก่ หน้ากากอนามัย และชุด PPE จากนายปรเมศวร์ อินทรชุมนุม ประธานกรรมการ สันนิบาตสหกรณ์แห่งประเทศไทย เพื่อเป็นกำลังใจแก่ผู้ต้องขังและเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจำและทัณฑสถาน โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายกฤช กระแสร์ทิพย์ รองอธิบดีกรมราชทัณฑ์ และผู้แทนที่เกี่ยวข้อง เข้าร่วม
ในการนี้ รมว.ยุติธรรม ได้กล่าวขอบคุณสันนิบาตสหกรณ์แห่งประเทศไทย ที่เห็นความสำคัญของผู้ต้องขังในเรือนจำและทัณฑสถาน อีกทั้งเป็นการช่วยเหลือเกษตรกรไทยอีกด้วย โดย กระทรวงยุติธรรมจะนำอุปกรณ์ดังกล่าวไปมอบให้กับเรือนจำและทัณฑสถานที่ได้รับผลกระทบ เพื่อนำไปใช้ในการป้องกันการแพร่ระบาดของ COVID-19 ให้เกิดประโยชน์สูงสุดต่อไป
วันพุธที่ 6 กรกฎาคม 2565
ทีมนักตบสาวไทยเข้าขอบคุณลุงป้อม ช่วยเชียร์ เข้ารอบ VNL 2022 หนุนศูนย์วิทยาศาสตร์การกีฬา พัฒนาศักยภาพ
ทีมนักตบสาวไทยเข้าขอบคุณลุงป้อม ช่วยเชียร์ เข้ารอบ VNL 2022 หนุนศูนย์วิทยาศาสตร์การกีฬา พัฒนาศักยภาพ
วันนี้ 6 ก.ค.65 เวลา 16.30 น. นายสมพร ใช้บางยาง นายกสมาคมกีฬาวอลเลย์บอลแห่งประเทศไทย “โค้ชด่วน” นายดนัย ศรีวัชรเมธากุล หัวหน้าผู้ฝึกสอนวอลเลย์บอลหญิงทีมชาติไทย นำคณะนักกีฬาวอลเลย์บอลหญิงทีมชาติไทย อาทิ พรพรรณ เกิดปราชญ์ หัตถยา บำรุงสุข ชัชชุอร โมกศรี พิมพิชยา ก๊กรัมย์ และอัจฉราพร คงยศ เข้าเยี่ยมคารวะและขอบคุณ พล.อ.ประวิตร วงษ์สุวรรณ รองนายกรัฐมนตรี ในฐานะประธานคณะกรรมการโอลิมปิกแห่งประเทศไทยในพระบรมราชูปถัมภ์ เพื่อขอบคุณที่ให้กำลังใจ และให้การสนับสนุนกีฬาวอลเวย์บอลมาโดยตลอด โดยเฉพาะอย่ายิ่ง การสนับสนุนสร้างศูนย์วิทยาศาสตร์การกีฬาที่พัฒนาศักยภาพนักกีฬาในการแข่งขัน จนสามารถผ่านเข้ารอบ 8 ทีมสุดท้าย VNL 2022 ได้สำเร็จ ณ ห้องรับรอง ชั้น 1 ตึกบัญชาการ 1 ทำเนียบรัฐบาล
พลเอก ประวิตร กล่าวขอบคุณนักกีฬาวอลเลย์บอลหญิงทีมชาติไทยที่สามารถผ่านเข้ารอบ 8 ทีมสุดท้าย การแข่งขันวอลเลย์บอลเนชั่นลีก 2022 เป็นครั้งแรกได้สำเร็จ สร้างชื่อเสียงให้กับคนไทยและประเทศไทยไปทั้งโลก ทั้งได้กล่าวชื่นชมความตั้งใจ และความทุ่มเทในการแข่งขัน ถึงจะเป็นนักวอลเลย์เจนเนอเรชั่นใหม่ แต่ก็ไม่ได้ทำให้คนไทยทั้งประเทศผิดหวัง กลับได้รับคำชมจากนานาชาติอย่างมากมาย สามารถเป็นต้นแบบให้เยาวชนยุคใหม่นำมาพัฒนาตนเอง ทั้งนี้ พลเอก ประวิตร กล่าวต่อว่า ในฐานะที่ตนเองเป็นประธานบอร์ดการกีฬาแห่งประเทศไทยได้สนับสนุนให้มีการสร้างศูนย์วิทยาศาสตร์การกีฬา เพื่อใช้พัฒนานักกีฬาของไทยให้มีความเข้มแข็ง แข็งแรงและมีศักยภาพทัดเทียมนานาประเทศต่อไป
วันพฤหัสบดีที่ 26 พฤษภาคม 2565
‘รมช.มนัญญา’ พลิกโฉมสารวัตรเกษตรมิติใหม่ ต้องแนะนำให้ความรู้เกษตรกร-ร้านค้า
‘รมช.มนัญญา’ พลิกโฉมสารวัตรเกษตรมิติใหม่ ต้องแนะนำให้ความรู้เกษตรกร-ร้านค้า พร้อมปล่อยขบวนส่งสารวัตรเกษตร อาสาสมัคร 1,800 คนทั่วประเทศ เดินหน้าตรวจสกัดร้านค้าปุ๋ย–ยา ปลอม ก่อนฤดูการเพาะปลูก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีปล่อยขบวนสารวัตรเกษตร ออกปฏิบัติงานควบคุมปัจจัยการผลิตให้มีคุณภาพ รับฤดูกาลผลิตใหม่ ของสำนักวิจัยและพัฒนาการเกษตรเขตที่3ขอนแก่น กรมวิชาการเกษตร ณ ศูนย์วิจัยและพัฒนาการเกษตรอุดรธานี ตำบลเมืองเพีย อำเภอกุดจับ จังหวัดอุดรธานี ว่า การส่งเจ้าหน้าที่สารวัตรเกษตรออกตรวจสอบโรงงานผลิตปุ๋ย เมล็ดพันธุ์พืช และสารเคมีทางการเกษตรในพื้นที่ภาคตะวันออกเฉียงเหนืออย่างเข้มงวด เพื่อให้ประชาชน และเกษตรกรได้ใช้ปัจจัยการผลิตที่มีคุณภาพตรงตามที่ได้มีการขึ้นทะเบียนกับกรมวิชาการเกษตรไว้ เพื่อรณรงค์ให้ผู้ประกอบการผลิตปัจจัยการผลิตที่มีคุณภาพ
"สารวัตรเกษตรในยุคนี้ เป็นการพลิกโฉมการปฏิบัติหน้าที่จากรูปแบบเดิม เพราะจะเข้าไปดูแล ให้คำแนะนำ สิ่งไหนที่ผิด สิ่งไหนที่ถูก เพื่อให้เกษตรกรได้มีความรู้ความเข้าใจ และใกล้ชิดกับเกษตรกรและผู้ประกอบการมากขึ้น สารวัตรเกษตรแบบใหม่จะต้องทำให้เกษตรกรอยากเข้าหาขอความรู้ คำแนะนำต่างๆ ได้ และขอฝากเจ้าหน้าที่สารวัตรเกษตรทั่วประเทศให้ทำหน้าที่อย่างเต็มที่ ร่วมใจกันออกตรวจเพื่อรักษาผลประโยชน์ของพี่น้องประชาชน“ รมช.มนัญญา กล่าว
นายระพีภัทร์จันทรศรีวงศ์ อธิบดีกรมวิชาการเกษตร กล่าวว่า งานควบคุมตามพระราชบัญญัติเป็นภารกิจสำคัญอีกอย่างหนึ่งที่สารวัตรเกษตร ของกรมวิชาการเกษตรต้องดำเนินการรับผิดชอบกำกับดูแลงานตาม พ.ร.บ. ต่างๆ ถึง6ฉบับ ในพื้นที่จังหวัดในภาคตะวันออกเฉียงเหนือตอนบน11จังหวัดมีร้านจำหน่ายปัจจัยการผลิตทางการเกษตรกว่า6,000ร้านค้า มีพนักงานเจ้าหน้าที่สารวัตรเกษตรในเขตพื้นที่นี้เพียง43คน กลุ่มควบคุมตามพระราชบัญญัติ สำนักวิจัยและพัฒนาการเกษตรเขตที่3จึงริเริ่มโครงการสารวัตรเกษตรอาสา ซึ่งเป็นการนำผู้นำชุมชน เกษตรกร และภาคส่วนต่างๆ มารับการอบรมและร่วมเฝ้าระวัง แจ้งเบาะแส เพื่อให้สามารถกำกับดูแลงานด้านนี้ ได้ดียิ่งขึ้นปัจจุบันมีสารวัตรเกษตรอาสาใน11จังหวัดนี้ รวม1,813คน กรมวิชาการเกษตรจึงได้ขยายโครงการนี้ให้สำนักวิจัยและพัฒนาการเกษตรและศูนย์วิจัยและพัฒนาการเกษตรในสังกัดทั่วประเทศ
สำหรับ11จังหวัดในภาคตะวันออกเฉียงเหนือตอนบน ได้แก่ จังหวัดกาฬสินธุ์ ขอนแก่น ชัยภูมิ มุกดาหาร สกลนคร นครพนม หนองคาย หนองบัวลำภู บึงกาฬ เลย และอุดรธานีอย่างไรก็ตาม ในช่วงปี2564ที่ผ่านมา กรมวิชาการเกษตรได้มีการตรวจตามเบาะแส ตามข้อร้องเรียน สำหรับผู้ประกอบการที่ขออนุญาตและไม่ได้รับอนุญาตตามพระราชบัญญัติปุ๋ย วัตถุอันตรายและพันธุ์พืชสามารถมีการจับกุมและดำเนินคดีข้อมูล ณ วันที่ 28ก.ย.64รวม4จังหวัด4คดี รวมมูลค่า5,770 250บาท และในปี2563จำนวน6จังหวัด15คดี มูลค่า51ล้านบาท
วันพฤหัสบดีที่ 20 มกราคม 2565
เริ่มแล้ว!  “กรุงไทย” เปิดขายหุ้นกู้อนุพันธ์แฝงอิงดัชนีหุ้นธุรกิจ AI ระดับโลก คุ้มครองเงินต้น 100%
ธ.กรุงไทย รายงานว่า ธนาคารเริ่มเปิดขายหุ้นกู้อนุพันธ์แฝง Krungthai Solactive Global Artificial Intelligence ESG (SOAIESG5) อายุ 5 ปี ตั้งแต่วันที่ 19 ม.ค.2565  เป็นวันแรก  เนื่องจากมีผู้สนใจจำนวนมากจึงขยายระยะเวลาเปิดขายจนถึงวันที่ 25 ม.ค.2565 นี้
จุดเด่นของหุ้นกู้ชุดนี้ คือ คุ้มครองเงินต้น 100 % ผลตอบแทนอ้างอิงดัชนีหุ้นในกลุ่มธุรกิจเทคโนโลยี AI ระดับโลก อาทิ บริษัท Alphabet ซึ่งเป็นบริษัทแม่ของ Google บริษัท Meta หรือบริษัท Facebook เดิม eBay Tencent Alibaba Zoom รวมถึงบริษัทที่ทำธุรกิจด้าน AI Infrastructure เช่น NVIDIA Pure Storage Intel เป็นต้น โดยเปิดโอกาสให้นักลงทุนได้ผลตอบแทนสูงขึ้น เติบโตไปกับธุรกิจ AI ซึ่งมีศักยภาพสูง เป็นธุรกิจสำคัญในการขับเคลื่อนการเติบโตของเศรษฐกิจโลก
สำหรับนักลงทุนที่สนใจ สามารถติดต่อสอบถามรายละเอียด เพื่อจองซื้อได้แล้ววันนี้ถึง 25 มกราคม 2565 ผ่านธนาคารกรุงไทยทุกสาขา หรือที่เบอร์ 0-2208-4691 0-2208-4673 0-2208-4835 0-2208-4818
Krungthai offers index linked note tied to global AI companies with 100% principal protection
​Krungthai Bank announced that the offering of Krungthai Solactive Global Artificial Intelligence ESG (SOAIESG5) index linked note, which started on 19 January 2022, has been extended to 25 January 2022 due to overwhelming interest received from investors.
The predominant advantages of the note are full principal protection and returns derived from stock performance of big AI tech companies, such as Alphabet (Google’s parent company), Meta (formerly Facebook), eBay, Tencent, Alibaba and Zoom, as well as leading companies in AI infrastructure, such as NVIDIA, Pure Storage and Intel. The note will give investors a chance to get better returns from a high-growth industry like AI, which is one of the key factors driving world economic growth.
Interested investors can visit a Krungthai branch or call 02-208-4691, 02-208-4673, 02-208-4835, 02-208-4818 for more information or to buy the notes from today to 25 January 2022.
วันอังคารที่ 12 ตุลาคม 2564
รองโฆษกรัฐบาล ฯ เผยความคืบหน้าโครงการลดภาระค่าใช้จ่ายด้านการศึกษา อว. โอนแล้วกว่า   91.46%  ช่วยนิสิต/นักศึกษากว่า 1.5 ล้านราย
รองโฆษกรัฐบาล ฯ เผยความคืบหน้าโครงการลดภาระค่าใช้จ่ายด้านการศึกษา อว. โอนแล้วกว่า   91.46%  ช่วยนิสิต/นักศึกษากว่า 1.5 ล้านราย
วันนี้ 12 ตุลาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานความคืบหน้าแผนโครงการลดค่าเทอมและลดภาระค่าใช้จ่ายด้านการศึกษาของนิสิต นักศึกษาในสถาบันอุดมศึกษาทั้งภาครัฐและเอกชน ตามที่คณะรัฐมนตรีมีมติเห็นชอบให้กระทรวงการอุดมศึกษา วิทยาศาสตร์ วิจัยและนวัตกรรม อนุมัติงบประมาณเพื่อให้สถาบันอุดมศึกษานำไปใช้ลดค่าเทอมและค่าธรรมเนียมการศึกษาภาคเรียนที่ 1/2564 ให้แก่นิสิต นักศึกษา ในส่วนเงินสนับสนุนจากรัฐบาลตามหลักเกณฑ์และวิธีการตั้งแต่วันที่ 26 ส.ค. 2564 จนถึงวันที่ 8 ต.ค. 2564 ได้อนุมัติงบประมาณให้กับสถาบันอุดมศึกษาทั้งในและนอกสังกัดไปแล้ว จำนวน 150 แห่ง คิดเป็น 91.46% เป็นเงิน 7,831,638,424 บาท สำหรับช่วยเหลือนักศึกษา จำนวน 1,582,665 คน คิดเป็น 88.49% ขณะเดียวกันโครงการให้ความช่วยเหลือบรรเทาภาระค่าใช้จ่ายด้านการศึกษาของนักเรียนโรงเรียนสาธิตในสังกัดกระทรวงการอุดมศึกษา ฯ ในช่วงการแพร่ระบาดของโรคโควิด-19 ตั้งแต่วันที่ 13 ก.ย. 2564 จนถึงวันที่ 8 ต.ค. 2564 ได้อนุมัติงบประมาณให้กับสถาบันการศึกษาต้นสังกัดโรงเรียนสาธิตไปแล้ว จำนวน 62 แห่ง มากกว่า 95.% เป็นเงิน 154,326,000 บาท คิดเป็น 97.04% สำหรับช่วยเหลือนักเรียน จำนวน 77,163 คน ทั้งนี้ ส่วนที่เหลือคาดว่าจะสามารถดำเนินการได้เสร็จสิ้นภายในสิ้นเดือนตุลาคม นี้
รองโฆษกประจำสำนักนายกรัฐมนตรี ยังเปิดเผยว่า นายกรัฐมนตรีและรัฐมนตรีว่าการกระทรวงกลาโหม ติดตามมาตรการช่วยเหลือด้านการศึกษาของนิสิต นักศึกษาอย่างใกล้ชิด ขอบคุณ อว. ที่เร่งดำเนินการโอนเงินเป็นไปตามเป้าหมายที่กำหนด ส่วนที่เหลือขอให้เร่งโอนเงินให้กับสถาบันเพื่อให้ถึงมือนิสิตนักศึกษาโดยเร็วตามนโยบายของรัฐบาล เพื่อช่วยเหลือและบรรเทาความเดือดร้อนให้กับนิสิต นักศึกษา และผู้ปกครอง นายกรัฐมนตรีได้ให้ความสำคัญในการบรรเทาผลกระทบของทุกกลุ่มเป้าหมาย และพร้อมที่จะขับเคลื่อนให้ให้การศึกษาไทยสามารถเดินหน้าต่อไปได้ แม้ในช่วงวิกฤตการแพร่ระบาดของโควิด-19
........................
วันศุกร์ที่ 25 กุมภาพันธ์ 2565
รมต.อนุชา แนะหน่วยงานราชการนำระบบดิจิทัลมาใช้พัฒนาศูนย์ราชการสะดวก ตอบโจทย์บริการประชาชนฉับไว
รมต.อนุชา แนะหน่วยงานราชการนำระบบดิจิทัลมาใช้พัฒนาศูนย์ราชการสะดวก ตอบโจทย์บริการประชาชนฉับไว
วันนี้ (25 ก.พ. 65) เวลา 10.00 น. นายอนุชา นาคาศัย รัฐมนตรีประจำสำนักนายกรัฐมนตรี ได้รับมอบหมายจาก นายวิษณุ เครืองาม รองนายกรัฐมนตรี ให้เป็นประธานการประชุมคณะกรรมการอำนวยการศูนย์ราชการสะดวก ครั้งที่ 1/2565 โดยการประชุมทางไกลผ่านทางจอภาพ (Video Conference) โดยมี นายธีรภัทร ประยูรสิทธิ ปลัดสำนักนายกรัฐมนตรี และคณะกรรมการ เข้าร่วม รัฐมนตรีประจำสำนักนายกรัฐมนตรี กล่าวว่า ส่วนหนึ่งของการสร้างแรงจูงใจในการดำเนินงานของข้าราชการ คือ การกำหนดรางวัลและการรับรองมาตรฐานศูนย์ราชการสะดวก หรือ GECC เพื่อช่วยดึงประสิทธิภาพของข้าราชการมาใช้อย่างเต็มศักยภาพ และสร้างขวัญและกำลังใจให้พี่น้องราชการมีแรงจูงใจในการทำงาน เพื่อรับใช้ประเทศชาติและประชาชนได้อย่างเต็มความสามารถ พร้อมกับขอให้ส่วนราชการประสานความร่วมมือกับสำนักงานพัฒนารัฐบาลดิจิทัล (องค์การมหาชน) ในการนำร่องระบบบริการประชาชนได้ฉับไว ช่วยลดระยะเวลาในการมาติดต่อราชการ สร้างความพึงพอใจแก่ประชาชน โดยเพิ่มช่องทางบริการผ่านระบบออนไลน์ ช่วยลดความเสี่ยงการระบาดของเชื้อโรค และลดค่าใช้จ่ายของประชาชนในการเดินทางมาใช้บริการ
ทั้งนี้ ที่ประชุมได้พิจารณาให้ความเห็นชอบแต่งตั้งคณะอนุกรรมการตรวจประเมินมาตรฐานศูนย์ราชการสะดวก จำนวน 10 คณะ ประจำปี พ.ศ. 2565 และแนวทางการตรวจประเมินมาตรฐานของคณะอนุกรรมการฯ จำนวน 10 คณะ เพื่อสนับสนุนภารกิจของคณะกรรมการฯ ในการตรวจประเมินมาตรฐานหน่วยงานที่สมัครขอรับการรับรองมาตรฐาน GECC และตรวจประเมินการรักษามาตรฐานของหน่วยงานที่ได้รับการรับรองมาตรฐาน GECC ตามหลักเกณฑ์และวิธีการประเมินที่คณะกรรมการฯ กำหนดตามพื้นที่จังหวัดที่ตรวจประเมิน พร้อมนี้ ที่ประชุมได้มีการรายงานผลการตรวจประเมินการรักษามาตรฐานหน่วยงานที่ได้รับการรับรองมาตรฐานการให้บริการของศูนย์ราชการสะดวก ประจำปี พ.ศ. 2562-2563 จำนวน 313 ศูนย์ โดยใช้การตรวจประเมินจุดให้บริการหรือข้อมูลที่สามารถเห็นเป็นประจักษ์ (Surprise Check) ได้แก่ งานบริการ การจัดเตรียมวัสดุ/อุปกรณ์ สิ่งอำนวยความสะดวกอื่น ระบบการประเมินความพึงพอใจ คุณภาพบริการ การจัดการเรื่องร้องเรียน และการพัฒนาที่เพิ่มขึ้นจากเดิมและเป็นเรื่องใหม่ เป็นต้น
นอกจากนี้ ที่ประชุมยังได้หารือแนวทางการสร้างแรงจูงใจในการขอรับการรับรองมาตรฐานการให้บริการของศูนย์ราชการสะดวก ที่ไม่ใช่เงินรางวัล ซึ่งจากการสำรวจข้อมูลจากเจ้าหน้าที่รัฐที่ตอบแบบสอบถามทั้งสิ้น จำนวน 1,321 คน พบว่าสิ่งจูงใจที่ข้าราชการอยากได้รับเป็นรางวัล มี 5 ด้าน ประกอบด้วย ด้านความสำเร็จของงาน ด้านเงินเดือนและสวัสดิการ ด้านการยอมรับนับถือ ด้านความก้าวหน้า และด้านอื่น ๆ ตามลำดับ
---------------------------------
วันอาทิตย์ที่ 19 มิถุนายน 2565
สธ. ปรับแจ้งเตือนภัย “โควิด” เป็นระดับ 2 ทั่วประเทศหลังสถานการณ์โควิดดีขึ้น
.....
สธ. ปรับแจ้งเตือนภัย “โควิด” เป็นระดับ 2 ทั่วประเทศหลังสถานการณ์โควิดดีขึ้น
.
สถานการณ์โควิด-19 ของไทยมีแนวโน้มดีขึ้นอย่างชัดเจน ที่ประชุม ศบค. จึงปรับระดับพื้นที่สถานการณ์หรือพื้นที่สีทั่วราชอาณาจักรเป็นพื้นที่เฝ้าระวัง (สีเขียว) ทั้งประเทศ สอดคล้องกับกระทรวงสาธารณสุขได้ปรับคำแนะนำการเตือนภัยโควิดจากระดับ 3 เป็นระดับ 2 เช่นกัน
#ไทยคู่ฟ้า#ร่วมต้านโควิด19
-------------------
วันพุธที่ 9 กุมภาพันธ์ 2565
รมต.นร.อนุชา เดินหน้าเร่งแก้ปัญหาชุมชนบางกลอย ยึดหลักศักดิ์ศรีของความเป็นมนุษย์บนผืนแผ่นดินไทย
รมต.นร.อนุชา เดินหน้าเร่งแก้ปัญหาชุมชนบางกลอย ยึดหลักศักดิ์ศรีของความเป็นมนุษย์บนผืนแผ่นดินไทย
วันนี้ (8 กุมภาพันธ์ 2565) เวลา 16.00 น. ณ ห้องประชุม 3 ชั้น 3 อาคารสำนักงาน ก.พ. (เดิม) นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย หมู่ที่ 1 ตำบลห้วยแม่เพรียง อำเภอแก่งกระจาน จังหวัดเพชรบุรี ครั้งที่ 1/2565 ตามที่นายกรัฐมนตรีได้มีคำสั่งสำนักนายกรัฐมนตรีที่ 26/2565 แต่งตั้งคณะกรรมการชุดนี้ เพื่อศึกษา รวบรวมปัญหา และตรวจสอบข้อเท็จจริง รวมทั้งเสนอแนวทางแก้ไขปัญหาที่เกี่ยวข้องกับคดีปกครอง คดีอาญาและคดีแพ่งที่เกี่ยวข้องกับชุมชนกะเหรี่ยงบางกลอย ให้เป็นไปตามกฎหมาย ระเบียบ และมติคณะรัฐมนตรีที่เกี่ยวข้อง เพื่อให้การแก้ไขปัญหาเป็นไปอย่างตรงจุดและถูกต้องตามกฎระเบียบ โดยมีนายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายมงคลชัย สมอุดร รองปลัดสำนักนายกรัฐมนตรี และคณะกรรมการฯ เข้าร่วม
ทั้งนึ้ ที่ประชุมได้ร่วมพิจารณาขอบเขตและพื้นที่ในการดำเนินการให้ความช่วยเหลือชุมชนกะเหรี่ยงบางกลอย และกำหนดระยะเวลาในการดำเนินการ โดยคำนึงถึงการศึกษาข้อมูลของคณะกรรมการชุดเก่า ประกอบกับการลงพื้นที่และรวบรวมข้อมูลในปัจจุบัน โดยเน้นการฟื้นฟูและพัฒนาคุณภาพชีวิตของชาวกะเหรี่ยงบางกลอย การแก้ไขปัญหาด้านคดีความ และให้ความช่วยเหลือในการเข้าถึงกระบวนการยุติธรรมของประชาชนในพื้นที่ รวมถึงการแก้ไขปัญหาที่ดินและคุณภาพชีวิต
รัฐมนตรีประจำสำนักนายกรัฐมนตรี กล่าวว่า คณะกรรมการชุดนี้เป็นคณะกรรมการอิสระที่ได้รับความเห็นชอบจาก พลเอก ประยุทธ์ จันทร์โอชา นายกรัฐมนตรี ในวันนี้ได้มีการหารือหลายด้านให้เกิดผลเป็นรูปธรรม เพื่อช่วยเหลือพี่น้องประชาชนชาวบางกลอยให้ได้รับประโยชน์อย่างเป็นธรรมที่สุด โดยคำนึงถึงศักดิ์ศรีของความเป็นมนุษย์ที่อาศัยอยู่บนพื้นแผ่นดินไทย ซึ่งคณะกรรมการชุดนี้จะเร่งดำเนินการแก้ไขสิ่งที่ค้างคาในอดีตให้เห็นผลในเร็ววัน ตามขัอสั่งการของนายกรัฐมนตรีที่ยืนยันจะดูแลกลุ่มชาติพันธุ์ที่บ้านบางกลอยอย่างเต็มที่ เพื่อให้ชาวบางกลอยมีที่อาศัย ที่ทำกิน และมีคุณภาพชีวิตที่ดีขึ้น
--------------------------------------